**OBRAZLOŽENJE I. IZMJENA I DOPUNA PRORAČUNA**

**GRADA NOVSKE ZA 2021. GODINU**

**PRAVNI OSNOV**

 Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

 Prvim izmjenama i dopunama iskazano je povećanje proračuna za 6,53 % ili za 6.520.212,00 kn. Ukupno planirani prihodi i primici ovim izmjenama iznose 107.552.200,00 kn, planirani višak prihoda iz prethodne godine 161.280,00 kn što sve skupa čini prihodovnu stranu proračuna od 107.713.480,00 kn.

 Prihodi od poreza s planom od 11.719.000,00 kn povećani su za 2.000.000,00 kn te plan tih prihoda iznosi 13.719.000,00 kn. Povećanje prihoda iskazano je kod prihoda od poreza na dohodak radi usklađenja plana s prošlogodišnjom realizacijom.

 Pomoći iz inozemstva i od subjekata unutar općeg proračuna s planom od 47.783.609,00 kn povećane su za 1.227.856,00 kn tako da plan prihoda pomoći iznosi 49.011.465,00 kn. Promjene u ovoj skupini prihoda najvećim dijelom se odnose na sredstva pomoći namijenjena zaštiti okoliša. Tako su sredstva za sanaciju deponije Kurjakana, 4. faza, povećana za 225.000,00 kn radi usklađenja plana i troškovnika te ukupan plan iznosi 2.250.000,00 kn. Planirana su sredstva Fonda za zaštitu okoliša za nabavu kompaktora u iznosu od 420.000,00 kn, a od Ministarstva gospodarstva i održivog razvoja doznačena su sredstva u iznosu od 116.344,00 kn za mobilno reciklažno dvorište, dok se preostalih 28.520,00 kn očekuje za podmirenje troškova promidžbe i informiranja. Dakle, za mobilno reciklažno dvorište planirano je ukupno 144.864,00 kn prihoda pomoći. U skladu s pristiglim završnim izvješćem za program ZAŽELI, I. faza, planirana su sredstva u iznosu od 419.734,00 kn.

 Prihodi od imovine s planom od 3.957.500,00 kn povećani su za 500.000,00 kn. Povećanje je iskazano na ime prihoda od zakupa državnog poljoprivrednog zemljišta 300.000,00 kn i zakupa nekretnina u vlasništvu Grada 200.000,00 kn.

 Prihodi od upravnih i administrativnih pristojbi, pristojbi po posebnim propisima i naknada iskazani su s povećanjem od 224.673,00 kn tako da plan tih prihoda iznosi 10.380.972,00 kn. Povećan je prihod komunalne naknade za 100.000,00 kn, te plan iznosi 4.700.000,00 kn. U ovoj skupini prihoda iskazano je povećanje prihoda na ime povrata stipendija za 50.000,00 kn, 120.660,00 kn na ime naknade koju HT d.d. uplaćuje Gradu za pravo puta, 10.000,00 kn povećana je stavka prihoda od naplate troškova ovrhe uz smanjenje prihoda proračunskog korisnika za boravak djece u vrtiću za 65.987,00 kn.

 Prihodi od prodaje proizvoda i robe te pruženih usluga i prihodi od donacija s planom od 601.580,00 kn povećani su za 1.062.483,00 kn. Za 10.000,00 kn povećani su prihodi koje Grad ostvaruje u iznosu od 10 % naplaćenih prihoda naknade za uređenje voda. Planirana je nova stavka prihoda u iznosu od 1.052.483,00 kn za provođenje projekta NOVsky. Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. odobrena su korisniku, Udruzi mladih Novska za projekt NOVsky. U skladu sa Sporazumom o partnerstvu u provedbi projekta, Grad Novska kao partner u projektu sudjeluje u provedbi projektnih aktivnosti, za što su prema troškovniku predviđena sredstva u iznosu od 1.052.483,00 kn.

 Prihodi od prodaje nefinancijske imovine iskazani su s povećanjem od 1.513.800,00 kn te plan iznosi 5.538.800,00 kn. Povećanje prihoda iskazano je za 700.000,00 kn na stavci prodaje poljoprivrednog zemljišta u vlasništvu države s obzirom da se očekuje do kraja godine potpisivanje ugovora za koje su provedeni postupci (natječaj, suglasnosti, odluke…) prethodne godine. Prema raspoloživim informacijama, tj. temeljem obavljenih konzultacija s potencijalnim investitorima, u pripremi je prodaja zemljišta u zoni te je prihod povećan za 413.000,00 kn, a u skladu s realizacijom za prodaju nekretnina u vlasništvu grada, planirana su sredstva od 400.000,00kn.

 Rashodi za zaposlene povećani su za 415.127,00 kn te plan iznosi 19.171.387,00 kn. U skupini rashoda za zaposlene na kontima podskupine 311, 312 i 313 iskazano je povećanje rashoda za bruto plaće, doprinose na plaću i ostale rashode za zaposlene (materijalna prava) koji se odnose na osiguranje dostatnih sredstava za provođenje programa ZAŽELI, II. faza, na način da se unutar financijskog plana preraspodjele sredstva. Jednako tako, izvršeno je usklađenje rashoda za zaposlene po programu javnih radova, a proračunski korisnik Pučko otvoreno učilište osigurao je dodatna sredstva za materijalna prava zaposlenih koja nisu osigurana donošenjem proračuna (sistematski pregled, jubilarna nagrada i pomoć u slučaju smrti).

 Materijalni rashodi s planom od 18.442.230,00 kn povećani su za 1.106.051,00 kn. U skupini materijalnih rashoda iskazano je povećanje rashoda naknada troškova zaposlenima u iznosu od 19.417,00 kn, program ZAŽELI i javni radovi. Rashodi za materijal i energiju su smanjeni za 238.587,00 kn, a odnose se na smanjenje rashoda za namirnice u vrtiću za 35.987,00 kn, smanjenje rashoda u financijskom planu programa ZAŽELI za 180.000,00 kn, smanjenje režija u Gradskoj knjižnici za 3.000,00 kn, povećanje rashoda za režije Grada zbog novog poslovnog prostora (zgrada INA-e) 15.000,00 kn. Rashodi za usluge povećani su za 1.463.043,00 kn. Najveće povećanje odnosi se na usluge održavanja nerazvrstanih cesta za 390.000,00 kn, zimske službe 170.000,00 kn, za krčenje poljoprivrednih površina od raslinja 240.000,00 kn, sređivanja imovinsko-pravnih odnosa u svezi poljoprivrednog zemljišta 275.000,00 kn itd. Ostali nespomenuti rashodi poslovanja u skupini materijalnih rashoda smanjeni su za 137.822,00 kn, a najveće smanjenje odnosi se na program ZAŽELI radi usklađivanja neizravnih troškova s ukupnim financijskim planom programa. Zatim, izvršeno je smanjenje za 40.000,00 kn za kazališne i kino predstave te 29.000,00 kn za projekt *Književni susreti.* Uz smanjenja na ovoj stavci rashoda iskazano je i povećanje, tj. planiranje novog rashoda u iznosu od 30.000,00 kn kojim će se osigurati svim građanima plaćanje obveza prema Grada na šalterima Hrvatske pošte bez provizije.

 Rashodi subvencija s planom od 1.512.000,0 kn povećani su za 1.000.000,00 kn. Subvencije su iskazane s povećanjem za poticanje razvoja malog i srednjeg poduzetništva (postojeći poduzetnici) za 100.000,00 kn, sufinanciranje poduzetnika početnika u gaming industriji za 600.000,00 kn te subvencije u poljoprivredi za 300.000,00 kn.

 Pomoći dane u inozemstvo i unutar općeg proračuna iskazane su s povećanjem od 195.287,00 kn te plan iznosi 5.859.872,00 kn. Povećani su rashodi za sufinanciranje rekonstrukcije i održavanja županijske ceste Stara Subocka-Plesmo za 125.000,00 kn, 50.000,00 kn za Osnovnu školu Novska i 20.000,00 kn za opremanje Policijske postaje Novska.

 Ostali rashodi s planom od 6.037.430,00 kn povećavaju se za 612.420,00 kn te plan iznosi 6.649.850,00 kn. Sredstva su povećana za program *Javne potrebe u kulturi* za 400.000,00 kn za sufinanciranje izgradnje, obnove i opremanja sakralnih objekata, a 178.830,00 kn za program poticanja razvoja turizma za provođenje novih projekta na području turizma.

 Rashodi za nabavu neproizvedene dugotrajne imovine povećani su za 698.631,00 kn te ukupan plan iznosi 1.183.031,00 kn. Osigurana su dodatna sredstva za otkup zemljišta u zoni za program kampusa gaming industrije u iznosu od 465.000,00 kn, 79.000,00 kn otkupa za komunalnu infrastrukturu i 154.631,00 kn nazadkupnje zemljišta u zoni zbog odustajanja poduzetnika od ulaganja, tj. pokretanja investicije u zoni Novska.

 Rashodi za nabavu proizvedene dugotrajne imovine povećani su za 1.597.170,00 kn tako da plan iznosi 12.772.313,000 kn. Za nabavu postrojenja i opreme iskazano je povećanje od 1.582.020,00 kn koje se odnosi na nabavu opreme u sklopu programa *NOVsky* u iznosu od 610.100,00 kn, nabavu kompaktora u programu zaštite okoliša za 700.000,00 kn, opremanje kuhinje u dječjem vrtiću 211.920,00 kn, osiguranje dodatnih sredstava za nabavu računalne opreme za upravu 20.000,00 kn.

 Rashodi za dodatna ulaganja na nefinancijskoj imovini iskazani su s povećanjem za 1.467.526,00 kn te plan tih rashoda po ovom rebalansu iznosi 33.067.680,00 kn. Rashodi dodatnih ulaganja na nefinancijskoj imovini odnose se na ulaganja u objekte u vlasništvu Grada, tj. investicijska ulaganja. Tako su planirani novi projekti pa je u ovoj skupini rashoda iskazano 74.700,00 kn za izradu idejnog rješenja za izgradnju zgrade Općinskog suda u Novskoj, za projekt *NOVsky,* tj. za adaptaciju i uređenje prostora u zgradi Hrvatskih branitelja iskazan je plan od 687.500,00 kn, za izradu projektne dokumentacije uređenja tržnice u Novskoj planirano je 37.500,00 kn, projektna dokumentacija za solarnu elektranu u poduzetničkoj zoni iznosi 225.700,00 kn, za projektiranje i izgradnju sanitarnog čvora mrtvačnice u Starom Grabovcu planirano je 100.000,00 kn, ulaganja u sanaciju deponije komunalnog otpada povećana su za 449.376,00 kn…